# data[].attributes.attachment_link.title
UNA SIRENETA, UNA SUBMARINISTA I UN DRAC FAMOLENC!

# data[].attributes.attachment_link.readable_text
En aquest article trobaràs un recull de 60 contes que fan referència a la llegenda de Sant Jordi. Els contes són de tipologia molt diversa, n'hi ha que narren la història de manera tradicional i altres que ofereixen una visió molt diferent i original de la llegenda de Sant Jordi.

Els protagonistes d'aquests contes, princeses, dracs, cavallers..., donen vida a unes històries que us permetran gaudir d'estones agradables de lectura amb els infants 📖

Actualment podem trobar gran varietat de contes magnífics. Moltes gràcies als escriptors/es, els il·lustradors/es i als editorials per crear aquestes meravelles que ens són tan útils per treballar amb els infants i joves.

Espero que aquest recull de contes et sigui útil 😉

Si vols recomanar algun conte, et convido a fer-ho afegint un comentari. Entre tots/es podrem anar ampliant el recull. Moltes gràcies 🙂

Recull de contes de Sant Jordi

El petit Jordi es mor de ganes de derrotar el drac Banyatrencat! Però al drac no li ve gens de gust lluitar, i no para d'inventar-se excuses per no haver de fer-ho! Això sí, en Jordi no es rendirà així com així... Una història diferent de cavallers i dracs, que aposta per guanyar amics i no batalles! Així és com el petit Jordi es convertirà en un cavaller de llegenda, molt més estimat que temut.

Aquesta llegenda de Sant Jordi no és tal com la coneixeu. Segurament us n'han narrat una versió diferent, un relat esbiaixat i ple de mitges veritats que té poc a veure amb el que realment va passar. Aquí no hi apareixen princeses bledes, ni dracs ferotges, ni cavallers armats. És precisament la mirada del cavaller Jordi la que fa canviar el destí de la bèstia alada i de tot el poble. Potser sí que va passar així... qui sap.

Has pensat que la llegenda de Sant Jordi pot canviar si tothom deixes de parlar? Primer va parlar el cavaller; després, el drac. I ara és el moment de conèixer la versió de la princesa. Sembla que aquesta princesa no és com ens pensàvem. El que no ens esperàvem era que fos una princesa tan diferent! Feliç Sant Jordi!

Un àlbum que ens parla de la llegenda de Sant Jordi, des del punt de vista d'un drac petit i la seva mare. El petit drac li demana a la seva mare que li expliqui el conte del drac de Sant Jordi... La mare dragona li llegeix un conte on el protagonista és en Cuallarga, un drac vermell i ferotge i que narrat en vers li dóna molta musicalitat al text. En Cuallarga incansable li demana més, primer tímidament... i tot i que la mare va llegint un conte que sembla més sortit de la seva imaginació que del propi llibre, en Cuallarga mai en té prou... Més! Més! Més!! Demana cada vegada amb més insistència.

En aquest llibre trobareu personatges i un relat clàssic capgirat com un mitjó. Amb un argument ple de sorpreses i molt d'humor que farà volar i desenvolupar la imaginació dels primers lectors.

Tothom coneix la llegenda de Sant Jordi, però és veritat tot el que ens han explicat? En aquest conte escoltarem les tres versions de la llegenda de la mà dels seus protagonistes. El cavaller, la princesa o el drac? Qui diu la veritat?

Obriu bé els ulls i les orelles. Tanqueu la boca, que no hi entrin mosques. I estigueu preparats per descobrir exactament com la terrible Dragona va terroritzar un poble sencer. Com va estar a punt de menjar-se un príncep bell i delicat per a saciar la seva gana voraç. I com la Georgina, la més valenta de totes les valentes, va solucionar aquest embolic amb audàcia, ferocitat i... humor. Molt d'humor.

La cultura popular és rica en llegendes sobre dracs, princeses i valerosos cavallers, i la més coneguda per nosaltres és sens dubte la de sant Jordi. Entre els fulls d'aquest llibre trobareu alguns poemes inspirats en tradicions antigues i altres de més festius que podreu memoritzar fàcilment, i així podreu celebrar la llegenda de sant Jordi amb un pessic d'humor.

Vet aquí la princesa Elna. N'esteu tips de sentir el conte del príncep blau? Us agradaria conèixer una princesa amb més "ganxo"? Aleshores us presentem el llibre ideal! Oblideu-vos de vestits amb llacets, casaments de somni i balls en palaus! L'Elna és tossuda i molt trapella, només vol anar a la seva i fer amistats d'allò més curioses. És la princesa rebel!

Quan un amable noiet ajuda un estrany ocell neix entre ells una bonica amistat. Però el que aquests dos amics no saben és que un és un cavaller, i l'altre... un jove drac! Què passarà quan descobreixin que en realitat són enemics i estan destinats a lluitar entre ells? El drac i el cavaller suculent és una divertida i tendra història creada per un equip immillorable; l'única Elli Woollard, artista de talent, i el guardonat Benji Davies.

Un llibre il·lustrat a tot color que reinterpreta i actualitza la llegenda de Sant Jordi: una Jordina republicana, feminista i empoderada mobilitzarà tot un poble contra el rei tirà i el Drac Mercat. Pensat per arribar tant als adults, als més joves com als menuts de les famílies. Els textos adapten la història que dóna sentit a la Diada del llibre i la rosa als temps que vivim.

Saps com amansir un drac? Per domar un drac, no hi ha res com un bon conte. Per això, quan els pares del Leo l'envien a lluitar contra un drac, ell s'emporta un escut, una espasa i els seus llibres preferits. Al cap i a la fi, ¿qui es pot resistir davant d'una bona història? ... només li has de llegir un conte!! Un conte molt útil per treballar el foment de la lectura i la gestió no violenta dels conflictes.

Un conte especial per a descobrir les dues versions de la llegenda de Sant Jordi, els dos punts de vista, les dues versions enfrontades. La del cavaller i la del drac i no es reconciliaran mai. El millor és que us endinseu en aquestes històries i decidiu, vosaltres mateixos, quina de les dues llegendes us creieu: la del cavaller o la del drac?

T'imagines que Sant Jordi fos en realitat una noia, la Jordina, que anés en patinet en comptes d'anar a cavall i que el malvat drac fos un lletgíssim extraterrestre? Basada en la llegenda de Sant Jordi, explica la història d'un dolentíssim extraterrestre que arriba a la terra abduint amb la seva pistola a tot el que li passa per davant.

Elizabeth és una princesa típica de conte i està promesa amb un príncep i molt aviat es casaran. Però un dia, arriba un drac a palau que ho farà canviar tot. Aquest conte fa caure els estereotips i demostra a les nenes que el seu paper no és esperar en una torre a què arribi el seu amor veritable a salvar-les, sinó que hi ha mil aventures divertides per viure allà fora. Una nena-princesa valenta que serveix d'exemple per a totes les nenes i dones del món.

A Montblanc estan de pega, un drac ferotge i famolenc amenaça la comarca. Els vilatans li lliuren animals i aviram, però el drac s'ho acaba tot i li han de lliurar noies. El dia que li toca a la filla del rei, en passarà una de grossa: una cosa llegendària! La llegenda de Sant Jordi adaptada per als més petits i il·lustrada per Roser Calafell.

Hi havia una vegada, un drac que feia por, una princesa bufona i un cavaller valent... I què va passar? Aquell drac era un golafre, i tant engolia ovelles com ocells, vaques o cabres. I què va passar? Doncs que es va cruspir tots els animals i va començar per les persones... I un dia li va tocar la princesa. I què va passar? Que va arribar un cavaller jove, fort i molt valent a qui no feia gens de por el drac... I aleshores, què va passar? Aleshores va passar una cosa màgica...

Una aventura sobre un Sant Jordi un xic diferent. Sant Jordi, per salvar la pell, es converteix en un autèntic contacontes i el més sorprenent és que ho fa tan bé, que el drac en lloc de menjar-se'l acaba sent un devora llibres! Però potser no amb el sentit que et penses... Quina una que n'organitzarà! A més, durant el llibre podràs testejar els teus coneixements sobre d'altres contes infantils com en Patufet i la Caputxeta vermella! Al final del llibre podràs conèixer la veritable història de Sant Jordi i a la resta... Prepara't!

Una manera diferent i divertida d'acostar els més petits a la Diada de Sant Jordi mitjançant un rodolí, un embarbussament, un refrany, un poema, un cal·ligrama, un haiku, una endevinalla, un tanka, una tirallonga i un acròstic. Per afavorir la lectura autònoma dels petits lectors, cada doble pàgina presenta el text de manera breu i escrit amb dues modalitats de lletra: de pal i lligada.

Tothom sap que Sant Jordi va matar el drac i va alliberar la princesa. Però què més en sabem, del cavaller Sant Jordi? Aquí teniu tres aventures noves i divertides de Sant Jordi. Tres contes i tres dracs, un drac per cada conte: "Sant Jordi als Jocs Cavallers", "Sant Jordi i el drac abandonat" i "Sant Jordi al castell dels gegants". Perquè cada drac té el seu què. N'hi ha un que corre a les curses de dracs, un altre que té por de volar i un altre que l'han engabiat en un castell. I Sant Jordi els donarà un cop de mà a tots tres.

En aquest conte es narra la llegenda de sant Jordi, el drac i la princesa explicada en rodolins. Un conte molt adequat per explicar amb els més petits. Una manera atractiva i divertida de narrar la llegenda de Sant Jordi.

Els dracs sempre són molt empipadors ... Tot s'ho mengen, tot ho cremen i tot ho fan malbé ... En Soler de Vilardell va aconseguir una espasa que podia acabar amb el drac: una espasa constel·lada. Aquestes espases tenen una fórmula de protecció que els cavallers que les porten han d'aprendre's de memòria. I això de la memòria, no li anava gaire bé a en Soler de Vilardell ...

En aquest conte el Patufet i la seva colla descobriran què s'amaga darrere la diada de Sant Jordi, amb la vivència directa de les parades al carrer farcides de roses i de llibres per triar i remenar, però també amb el record llunyà d'una llegenda que parla d'un drac, una princesa i un victoriós cava...

Una autèntica història de cavalleries amb un petit heroi com a protagonista. Com una mena de Quixot amb potes, hi ha una granoteta petitona que és molt més petita que les altres. Però té grans projectes: ser el cavaller reineta! Haurà de lluitar contra libèl·lules espantoses, bruixes, ogres i dracs per salvar la princesa. Però no totes les princeses volen ser salvades.

Vols conèixer tota la història de sant Jordi, el drac i la princesa? T'agraden els rodolins? Doncs amb aquesta nova versió de la llegenda de ben segur que t'ho passaràs molt bé i, a més, podràs aprendre'n algun rodolí i tot. Ah, i no cal dir que amb les il·lustracions hi descobriràs nous detalls i fins i tot nous personatges!

En Nicolai fa poc que viu a Montmartí. Quan per Sant Jordi en Nicolai surt al carrer, veu que tot allò que succeeix el dia del llibre no té res a veure amb el que havia imaginat abans. Al seu cap es barregen les paraules noves que ha après: princesa, drac, llibre, cavaller... Un conte ple d'imaginació, ideal per conèixer els trets principals del dia de Sant Jordi.

Al drac Franklin li encanten els llibres i encara més llegir-los en veu alta perquè tothom els pugui sentir. Si els vilatans no li tinguessin tanta por... gaudirien, com ell, de fabuloses històries! Sortosament, en Franklin un dia troba una ànima bessona en la Lluna, una nena a qui li agraden les històries tant com a ell, i junts compartiran moooltes tardes llegint meravellosos llibres... Fins que, plegats ideen un pla per obrir una llibreria. Bé... Una llibreria voladora al llom d'en Franklin!

Un llibre per apropar els més petits les tradicions catalanes, en aquest cas, la diada de Sant Jordi. Les il·lustracions són de Màriam Ben-Àrab. Es tracta d'un llibre de cartró i solapes amb imatges clares i molt expressives que expliquen als més menuts les festes popuplars. La clàssica llegenda de Sant Jordi, amb un toc d'humor, en un format pensat per als més petits.

Descobreix com va ser que sant Jordi es va convertir en símbol de la victòria del bé sobre el mal. I per què el 23 d'abril se celebra com una exaltació de l'amor i de la cultura catalana.

Olor de roses... caixes plenes de llibres... paradetes al carrer... gent comprant contes... ambient de festa... Segur que avui és Sant Jordi: la festa del llibre i la rosa! En Pep busca el seu autor preferit, per què li signi el llibre... el trobarà entre tanta gentada?

En aquest conte, el lector entra dins de la història i hi participa ajudant sant Jordi. El drac Patac finalment és vençut, però ens deixa un magnífic regal: una rosa vermella, la rosa de sant Jordi. La història de sant Jordi com mai l'has llegida. Un conte INTERACTIU on els infants participen al llarg de la història (pintant o dibuixant). És molt EMOCIONANT! A partir de 5 anys.

El Patufet, protagonista d'un dels contes populars catalans més coneguts arreu, és l'encarregat d'explicar a una colla de nens i nenes les tradicions festives del nostre país, en una revisita tendra i divertida del costumari català. En aquest conte el Patufet ens acosta la llegenda de Sant Jordi, la princesa i el drac, ambientada a la vila medieval de Montblanc. Al seu costat descobrirem la vida d'un poble atemorit per una temible bèstia i serem testimonis de la lluita del cavaller per poder salvar la princesa de les urpes del drac.

En aquest conte que ara t'explico, s'hi amaguen porquets, bruixes, cavallers, llops ferotges i fins i tot un aneguet lleig. Què emocionant! Obre ara el llibre... Has de buscar la pila de personatges que hi cal trobar! I busca a totes les pàgines la princesa juganera que al globus t'espera.

A partir d'elements de l'imaginari popular al voltant de Sant Jordi, i de recursos com frases fetes, cançons de la tradició oral, poemes? L'autor elabora un text poètic, dirigit als lectors més petits, que presenta una característica molt especial: es pot llegir a les fosques. Si exposeu aquest llibre a un focus de llum i després us quedeu a les fosques, veureu com cada una de les pàgines s'il·luminarà de manera misteriosa i sorprenent.

Per què els dracs sempre han de ser ferotges i sanguinaris, les princeses tocades i posades, i les roses sempre vermelles? Descobreix que el món és molt divers i que els dracs poden ser bons jans i vegetarians, que les princeses poden ser esportistes i entremaliades, i que, de roses, n'hi ha de tots colors.

Els Xunguis s'uneixen a la festa tradicional de Catalunya: la Diada de Sant Jordi. Celebra amb ells aquest dia tan especial! Els Xunguis, encara que siguin extraterrestres, també són una mica catalans per part de pares, els seus autors Ramis i Cera. Llibres i roses, cavallers, princeses i dracs, tot s' uneixen perquè els més joves coneguin una mica més l' origen d' aquest dia. Com sempre, divertint-se amb les entremaliadures dels Xunguis i els seus fantàstics passatemps.

L'aventura llegendària de Sant Jordi, el nostre patró. El cavaller més popular de la nostra cultura presentat ara en un conte amb escenes espectaculars, desplegables i textos rimats amb molt sentit de l'humor. El millor regal per aquest Sant Jordi!

Fa molts i molts anys, en una època on els mags i les bruixes encara existien, hi va viure una noia que va decidir canviar el món. I és que la Jordina no era una noia com les altres ... Un àlbum il·lustrat per Pilarín Bayés per a aquelles famílies que busquen una llegenda de Sant Jordi diferent.

Un monstre rondava els voltants de la vila de Montblanc. Es tractava d'un drac horrible que sembrava el terror per allà on passava. El rei i el seu poble estaven a punt de perdre tota esperança quan van veure, retallada contra l'horitzó, la figura d'un misteriós cavaller que s'acostava...

Un cavaller, un drac i una princesa: vet aquí la llegenda de sant Jordi! Conte clàssic il·lustrat esplèndidament i amb frases curtes, plenes de tendresa i humor, amb el qual els infants poden començar a conèixer aquesta llegenda.

La llegenda de Sant Jordi explicada i il·lustrada per als més petits. A cada pàgina hi ha una frase acompanyada d'una imatge. A través de les 14 pàgines descobrirem la llegenda més emblemàtica de Catalunya i perquè durant la diada regalem roses.

La Lola i el Toni van a visitar l'àvia, i li demanen que els llegeixi un conte. L'àvia els llegeix La princesa, els llibres i el drac, una història en què una princesa troba en els llibres la manera d'enfrontar-se al drac que atemoreix tot el poble. Sí, sí, i també hi ha un cavaller, Sant Jordi, que l'ajuda.

A la vora del mar, una nena convida a un trist nen a jugar. Tots dos comencen un joc molt especial. Amb les seves mans construiran un castell de sorra enorme, amb un rei... i així s'inicia la llegenda: Vet aquí que una vegada en una terra molt llunyana, a l'altra banda del mar, hi havia un país molt ric amb un castell enorme. Un dia un drac va arribar al castell i va atemorir tota la gent de la comarca...

Una vegada hi havia un drac amb molta gana, un poble que ja no tenia menjar, un rei que va fer un sorteig i una princesa a qui va tocar la rifa... Col·lecció de contes breus perquè els nens i nenes que comencen a llegir tinguin els seus primers llibres de lectura.

Sant Jordi no troba el camí per arribar a Montblanc. I la princesa no troba el camí de sortida per fugir del bosc. I el drac no pot arribar fins a la princesa i menjar-se-la... Ajuda els personatges del conte a trobar el camí per poder continuar la història.

Aquest conte ens explica de nou una Llegenda tal qual ha arribat als nostres dies. Qué tenen en comú un drac i una princesa amb una rosa? Segur que molts de vosaltres ja teniu la resposta perquè coneixeu la llegenda de Sant Jordi...

La tradicional llegenda de Sant Jordi, ara explicada d'una manera molt especial: amb rimes!

La llegenda clàssica del cavaller Sant Jordi que va matar al drac i va salvar a la princesa explicada amb molt d'humor. Hi havia una vegada... No et perdis la llegenda de Sant Jordi més divertida que mai no has escoltat!

El temps de les princeses fràgils i delicades s'ha acabat. L'heroïna d'aquesta història és una jove ben valenta, que va acompanyada d'un cavaller pacífic i d'un cavall malcriat i autoritari. Junts hauran de lluitar, com mana la tradició, contra un drac, que ací resulta ser una draga molt mandrosa i vegetariana. Tot un món del revés.

Aquesta llegenda explica la història d'un cavaller bo que per acte de noblesa va salvar tot un poble. El conte, escrit en rodolins i amb lletra majúscula, és molt apropiat per als més petits, per iniciar-se en la lectura d'una manera amena i divertida.

El músic, compositor, actor i poeta Gerard Quintana ens reexplica la llegenda de sant Jordi i en depura la seva essència: l'amor i la saviesa són les eines necessàries per convertir-nos en herois! En Jordi és un noiet petit i escardalenc que viu amb una por profunda clavada al ventre. Un dia, fart de les crítiques dels veïns i familiars, decideix deixar-ho tot i emprendre un viatge tot sol. Si veu món i supera les seves pors, potser algun dia podrà tornar al seu país i començar de zero... L'amor de la rosa i la saviesa dels llibres seran els grans aliats d'en Jordi en aquesta odissea personal, que culminarà rescatant la princesa i tornant-la a mans del rei, el seu pare.

La clàssica llegenda de Sant Jordi amb un enfocament una mica diferent. En aquest cas, la princesa i el cavaller Sant Jordi derroten plegats el drac. I, a més, aquest any el llibre fa olor de rosa!

En Tano, des que va conèixer la Violeta, no acaba d'entendre què passa amb els seus sentiments... estarà enamorat? Mirarà d'esbrinar-ho mentre en Fermí i la Valentina preparen els primers Jocs Florals d'animals de Mas Casablanca i la representació teatral de la llegenda de Sant Jordi, que resultarà un èxit.

Un drac fa un acord amb un poble per tal que l'alimentin cada dia a canvi de no destrossar res. El dia que el drac s'ha de menjar la princesa, apareix el cavaller Sant Jordi muntat dalt d'un cavall blanc. Amb aquest conte els infants s'acostaran a la llegenda de Sant Jordi i a l'origen d'aquesta festa popular.

L'emblemàtica figura de sant Jordi reflectida en una selecció de poemes dels millors escriptors catalans i en un recull de cançons inèdites amb lletra i música de José Manuel Pagán. Llibre + CD amb 11 cançons.

L'emblemàtica figura de sant Jordi reflectida en una selecció de poemes dels millors escriptors catalans i en un recull de cançons inèdites amb lletra i música de José Manuel Pagán. Llibre + CD amb 11 cançons.

Un Sant Jordi per ajudar a treballar la concentració i l'atenció: sis dels elements que apareixen a les il·lustracions de cada pàgina s'han de reconèixer i buscar. Busca i Troba: Una col·lecció de llegendes, històries i contes, amb objectes per descobrir a cada pàgina.

Amb aquest conte coneixeràs la llegenda de sant Jordi d'una manera divertida i diferent: hi podràs prendre part: descobriràs com és el drac, quines armes necessita sant Jordi, com va vestida la princesa, buscaràs els camins laberíntics que cal recórrer per trobar el drac i sabràs com va anar la batalla escena per escena.

El jove cavaller Sant Jordi i la princesa s'han enamorat, però el rei no els vol deixar casar. El drac s'ha ofert a ajudar-los. Vols saber quin pla han tramat? Descobreix la història mai explicada de la llegenda de Sant Jordi. Conte rimat escrit en lletra lligada.

Què passaria si sant Jordi hagués de lluitar contra tres dracs? Tindria prou força per vèncer-los? Aquesta mateixa pregunta és la que es fa en Pau. Aquest any, a l'obra de teatre que representen al casal, li ha tocat fer de sant Jordi. Tots els companys l'han felicitat, però ell està una mica neguitós...

El petit Jordi és un nen descendent d'un nebot de Sant Jordi que voldria ser cavaller i empaitar dracs. Però un dia troba un dragonet que plora i se'n compadeix. Els problemes del dragonet vénen d'un nen entremaliat, en Pere de cal Cullera. Aconseguir que en Pere de cal Cullere entengui el que està ben fet i el que no n'està tant, costarà més que empaitar dracs

Inspirada en el mite clàssic de Sant Jordi, aquesta obra ens convida a conèixer una història original i divertida: l'intercanvi de papers entre la princesa indefensa, víctima del destí, i el cavaller destinat a ser un heroi.

A en Larry li han assignat una missió molt senzilla: viatjar a Barcelona i entregar un paquet a un altre agent en plena celebració d'un dels dies més bonics de la ciutat: Sant Jordi, la festa del llibre i de la rosa. Però el que semblava que seria una visita tranquil·la s'acabarà convertint en un cas difícil de resoldre. Acompanya l'Agatha i en Larry en aquesta aventura amb els carrers i monuments barcelonins com a escenari.

Fins aquí aquest recull de contes de Sant Jordi, espero que els gaudeixis amb els teus alumnes 📖 🌹

Si vols recomanar algun conte, et convido a fer-ho afegint un comentari. Entre tots/es podrem anar ampliant el recull. Moltes gràcies 🙂

# data[].attributes.attachment_link.title
60 contes de la llegenda de Sant Jordi I natibergada.cat

# data[].attributes.attachment_link.description
En aquest article trobaràs un recull de 60 contes que fan referència a la llegenda de Sant Jordi. Els contes són de tipologia molt diversa, n'hi ha que narren la història de manera tradicional i altres que ofereixen una visió molt diferent i original de la llegenda de Sant Jordi.

# data[].attributes.attachment_link.title
Las mejores 170 ideas de MANUALIDADES SANT JORDI | manualidades sant jordi, jordi, manualidades

# data[].attributes.attachment_link.description
20-abr-2021 - Explora el tablero "MANUALIDADES SANT JORDI" de Laura Madrigal, que 114 personas siguen en Pinterest. Ver más ideas sobre manualidades sant jordi, jordi, manualidades.